

**Hévíz Város Önkormányzata**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Hévíz Város Önkormányzat Gazdasági Műszaki Ellátó Szervezete   
  
részlegvezető (közalkalmazotti munkakörben),**

**Igazgató (magasabb vezető)**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**  
  
A vezetői megbízás határozott időre, 2017.szeptember 1- 2022.augusztus 31. -ig szól.

**A munkavégzés helye:**

Zala megye, 8380 Hévíz, Kossuth L. utca 4/A.

**A munkakörbe tartozó, illetve a vezetői megbízással járó lényeges feladatok:**

A GAMESZ önkormányzati intézmény vezetése. Az intézmény alapító okiratában foglalt feladatok szervezése, a költséghatékony működés tárgyi- és személyi feltételeinek koordinálása. A város üzemeltetésével kapcsolatos feladatok ellátása, közterület-fenntartás, parkosítás, a város szúnyogirtásának, zöld kártevők permetezésének biztosítása. Az intézmény használatában lévő tárgyi eszközök folyamatos karbantartása, felújítása, a város fenntartásában lévő intézmények karbantartási tevékenységének koordinálása, elvégeztetése. A kijelölt önkormányzati intézmények részére a gazdasági szervezeti feladatok ellátása. Felelős gazdálkodás a GAMESZ költségvetésén belül. Az intézmény munkájáról történő beszámolás a Képviselő-testület előtt, a működéssel kapcsolatos jelentések elkészítése.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény, valamint a(z) 77/1993. (V. 12.) Korm. rendelet a közalkalmazottak jogállásáról szóló 1992. évi XXXIII. törvény végrehajtásáról a helyi önkormányzatok által fenntartott szolgáltató feladatokat ellátó egyes költségvetési intézményeknél rendelkezései az irányadók.

**Pályázati feltételek:**

* Főiskola vagy Egyetem,
* Vagyonnyilatkozat tételi eljárás lefolytatása,
* Magasabb vezetői megbízást az kaphat, aki a munkáltatónál közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető

**A pályázat elbírálásánál előnyt jelent:**

* városgazdálkodási, településüzemeltetési gyakorlat - Legalább 1-3 év vezetői tapasztalat,
* felsőfokú iskolai végzettség és szakképzettség a következő területek valamelyikét illetően: műszaki-, mezőgazdasági-, kertészeti-, közgazdasági vagy településüzemeltetési.

**A pályázat részeként benyújtandó iratok, igazolások:**

* szakmai önéletrajz,
* vezetői program (munkáltató vezetésére, fejlesztésére),
* képesítést igazoló oklevelek másolata,
* 3 hónapnál nem régebbi hatósági erkölcsi bizonyítvány,
* gyakorlat igazolása,
* a pályázó nyilatkozata arról, hogy pályázatába az elbírálásban résztvevők betekinthetnek, a pályázat tartalmát megismerhetik, valamint arról, hogy a pályázatának zárt vagy nyílt ülésen történő tárgyalását kéri e.
* a pályázó nyilatkozata a vagyonnyilatkozati eljárás lefolytatásáról

**A munkakör betölthetőségének időpontja:**

A munkakör legkorábban 2017. szeptember 1. napjától tölthető be.

**A pályázat benyújtásának határideje:** 2017. július 31.

A pályázati kiírással kapcsolatosan további információt Papp Gábor polgármester nyújt, a 83/500-812 -os telefonszámon.

**A pályázatok benyújtásának módja:**

* Postai úton, a pályázatnak a Hévíz Város Önkormányzata címére történő megküldésével (8380 Hévíz, Kossuth Lajos utca 1. ). Kérjük a borítékon feltüntetni a pályázati adatbázisban szereplő azonosító számot: SZO/421-2/2017. , valamint a munkakör megnevezését: Igazgató.
* Személyesen: Hévízi Polgármesteri Hivatalba Bertalan Linda humánpolitikai referenshez, Zala megye, 8380 Hévíz, Kossuth Lajos utca 1. .

**A pályázat elbírálásának módja, rendje:**

Az érvényes pályázatot benyújtó pályázókat a Kjt. 20/A. § (6) bekezdése szerinti bizottság meghallgatja. A pályázat elbírálásából kizárásra kerül azon pályázó, aki a pályázat részeként benyújtandó dokumentumokat nem csatolta hiánytalanul, aki határidőn túl nyújtotta be vagy aki nem a kiírásban meghatározott módon nyújtja be pályázatát.

**A pályázat elbírálásának határideje:** 2017. augusztus 31.

**A pályázati kiírás további közzétételének helye, ideje:**

* www.onkormanyzat.heviz.hu - 2017. július 1.
* Forrás újság - 2017. július 1.
* Hévízi TV - 2017. július 1.

**A munkáltatóval kapcsolatban további információt a www.onkormanyzat.heviz.hu honlapon szerezhet.**